Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 436/13/8802	Košice I, 21.2.2014
EEČ : 2-63-58-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 105,00 € 
b.	Konkrétny adresát peňažnej sumy určenej na všeobecne prospešné účely: nezisková organizáciai XXXXX 
c.	Suma odovzdaná štátu na peňažnú pomoc obetiam trestnej činnosti: 105,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou ORP-XXXXX
- že dňa 10.07.2013 v čase okolo 07.03 h počas výkonu prepravnej kontroly cestujúcich autobusu linky MHD XXXXX XXXXX, vozidla č. XXXXX medzi zastávkami MHD XXXXX na ul. XXXXX v Košiciach a ul. XXXXX Košiciach v smere na sídlisko XXXXX fyzicky napadol prepravnú kontrolórku XXXXX z Košíc, ktorej silne uchopil jej pravú ruku v oblasti zápästia a vykrútil jej ju, čím XXXXX, nar. XXXXX, bytom XXXXX, XXXXX  spôsobil  zranenie a to zmliaždenie pravého zápästia a pravej ruky s dobou liečenia do 7 dní.

Odôvodnenie: 
Uznesením policajného orgánu Obvodného oddelenia PZ, XXXXX-XXXXX sp.zn. ČVS:ORP-XXXXX zo dňa XXXXX bolo začaté trestné stíhanie a  uznesením toho istého orgánu zo dňa XXXXX bolo vznesené obvinenie XXXXX pre prečin výtržníctva podľa § 364 ods. 1, písm. a/ Trestného zákona, na tom skutkovom základe, že menovaný dňa 10.07.2013 v čase okolo 07.03 h počas výkonu prepravnej kontroly cestujúcich autobusu linky MHD XXXXX XXXXX, vozidla č. XXXXX medzi zastávkami MHD XXXXX na ul. XXXXX v Košiciach a ul. XXXXX Košiciach v smere na sídlisko XXXXX fyzicky napadol prepravnú kontrolórku XXXXX z Košíc, ktorej silne uchopil jej pravú ruku v oblasti zápästia a vykrútil jej ju, čím XXXXX, nar. XXXXX, bytom XXXXX, ul. XXXXX spôsobil zranenie a to zmliaždenie pravého zápästia a pravej ruky s dobou liečenia do 7 dní.

Preskúmaním príslušného spisového materiálu som zistil, že v predmetnej trestnej veci sa koná o prečine, na ktorý  zákon ustanovuje trest odňatia slobody, ktorého horná hranica trestnej sadzby neprevyšuje hranicu stanovenú v ustanovení § 220 ods. 1 Trestného poriadku.

Obvinený a poškodená uzavreli dňa 08.11.2013 dohodu o zmieri. Obvinený v rámci dohody slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný.

	Dňa 11.11.2012 obvinený zložil na účet pre zmier XXXXX prokuratúry v Košiciach č.ú. XXXXX peňažnú sumu vo výške 210,00 Eur, určenú vo výške 50 % na peňažnú pomoc obetiam trestnej činnosti a 50 %, t.j. 105,00 Eur neziskovej organizácii XXXXX, č.ú. XXXXX.

	Táto suma je primeraná závažnosti spáchaného trestného činu.
	
	Obvinený a poškodená s týmto spôsobom vybavenia predmetnej trestnej veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, som dospel k záveru, že takýto spôsob rozhodnutia je dostačujúci.

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná
(§ 185 ods. 2 Trestného poriadku).

JUDr. Dagmar Vargová
prokurátorka